CELEX: 62011CN0605
Language: sl
Date: 2011-11-29 00:00:00
Title: Zadeva C-605/11 P: Pritožba, ki jo je Republika Finska vložila 29. novembra 2011 zoper sodbo Splošnega sodišča (tretji senat) z dne 9. septembra 2011 v zadevi T-29/08, Liga para Protecção da Natureza (LPN) proti Evropski komisiji

25.2.2012   
            
            
               SL
            
            
               Uradni list Evropske unije
            
            
               C 58/4
            
         Pritožba, ki jo je Republika Finska vložila 29. novembra 2011 zoper sodbo Splošnega sodišča (tretji senat) z dne 9. septembra 2011 v zadevi T-29/08, Liga para Protecção da Natureza (LPN) proti Evropski komisiji
   (Zadeva C-605/11 P)
   2012/C 58/04
   Jezik postopka: portugalščina
   
      Stranke
   
   
      Pritožnica: Republika Finska (zastopnika: J. Heliskoski in M. Pere)
   
      Druge stranke v postopku: Liga para Protecção da Natureza (LPN), Evropska komisija, Kraljevina Danska, Kraljevina Švedska
   
      Predlog
   
   Pritožnica Sodišču predlaga, naj:
   
               —
            
            
               izpodbijano sodbo v delu, v katerem je Splošno sodišče tožbo LPN zavrnilo (točka 1 izreka), razveljavi;
            
         
               —
            
            
               sporno odločbo Komisije razglasi za nično in Komisiji naloži, da ji povrne stroške pritožbenega postopka.
            
         
      Pritožbeni razlogi in bistvene trditve
   
   Splošno sodišče Evropske unije naj bi v sodbi v zadevi Liga para Protecção da Natureza (LPN) proti Komisiji (T-29/08) v smislu člena 58 Statuta Sodišča prekršilo pravo Unije, ker ni v delu, v katerem se sporna odločba Komisije z dne 22. novembra 2007 nanaša na dokumente in dele dokumentov, do katerih je bil LPN z odločbo Komisije z dne 24. oktobra 2008 zavrnjen dostop, te odločbe razglasilo za nično.
   
               1.
            
            
               Splošno sodišče naj bi napačno uporabilo pravo, s tem ko je člen 4(2), tretja alinea, Uredbe (ES) št. 1049/2001 o dostopu javnosti do dokumentov Evropskega parlamenta, Sveta in Komisije (1) (v nadaljevanju: Uredba o transparentnosti) razlagalo tako, da naj bi bili vsi dokumenti iz spisa v postopku zaradi neizpolnitve obveznosti kot kategorija varovani tako, da lahko organ na podlagi splošne domneve, da bi razkritje takih dokumentov a priori škodilo varstvu namena preiskave, zavrne dostop do vseh dokumentov iz spisa v postopku zaradi neizpolnitve obveznosti.
            
         
               2.
            
            
               Splošno sodišče naj bi pri presoji, ali je Komisija pred zavrnitvijo predloga za dostop do dokumentov primerno upoštevala morebiten prevladujoč javni interes, napačno razlagalo člen 4(2), zadnji polstavek, in člen 6(1) Uredbe (ES) št. 1367/2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (2). Splošno sodišče naj bi ti določbi razlagalo napačno, ker ni pravilno preučilo, ali je Komisija izvedla predpisano tehtanje interesa, ki ga je treba varovati v skladu s členom 4(2), tretja alinea, in morebitnega prevladujočega javnega interesa za razkritje dokumentov.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).
   
      (2)  Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL L 264, str. 13).